
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: OPG VIDAKOVIĆ KRASANKA d.o.o. za proizvodnju i usluge Valpovo, Bana J. Jelačića 139 MBS 030101655, OIB 86344376543, dana 31. svibnja 2017. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom OPG VIDAKOVIĆ KRASANKA d.o.o. za proizvodnju i usluge Valpovo, Bana J. Jelačića 139 MBS 030101655, OIB 86344376543.
	
1. Postupak će se nastaviti prema općim odredbama Stečajnog zakona.


Obrazloženje


Dana 27. ožujka 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

Nakon uvida u sudski registar sud je mrežnoj stranici e-Oglasna ploča suda objavio dana 12. svibanja 2017. g. oglas od 11. svibnja 2017. g. sukladno čl. 430 Stečajnog zakona (NN 71/15).
	
Podneskom od 22. svibnja 2017. g. vjerovnik RH MF Porezna uprava zastupani po ŽDO, na propisanom obrascu, podnijeli su prijedlog za otvaranje stečajnog dužnika navodeći da prema dužniku imaju tražbinu u iznosu od 4.981,15 kn temeljem ovršne i vjerodostojne isprave, koju tražbinu dužnik nije namirio od 2016. g. te da postoji stečajni razlog zato što u Očevidniku redoslijeda osnova za plaćanje koje vodi FINA dužnik ima evidentirane neizvršene osnove za plaćanje u razdoblju dužem od 60 dana.

Slijedom navedenog valjalo je obustaviti skraćeni stečajni postupak sukladno čl. 433 Stečajnog zakona (NN br. 71/15) te odlučiti kao u izreci.

Nakon pravomoćnosti Rješenja o obustavi skraćenog stečajnog postupka nastavit će se stečajni postupak sukladno odredbama Stečajnog zakona.




                                               U Osijeku 31. svibnja 2017. g.



Zapisničar:      
Danijela Sekulić

                                                                                  	            STEČAJNA SUTKINJA
								           Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
           
                                                                                                                                  
D N A :
1. FINA Osijek
1. ŽDO Osijek
1. dužnik
1. e-Ogl. pl. uz podnesak ŽDO od 22.5.2017. g. (str. 6-8 spisa)
1. riješeno obustavom
1. kal.1.7.

